CELEX: 62008CN0508
Language: mt
Date: 2008-11-20 00:00:00
Title: Kawża C-508/08: Rikors ippreżentat fl- 20 ta' Novembru 2008 — Il-Kummissjoni tal-Komunitajiet Ewropej vs Ir-Repubblika ta' Malta

7.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/18
            
         Rikors ippreżentat fl-20 ta' Novembru 2008 — Il-Kummissjoni tal-Komunitajiet Ewropej vs Ir-Repubblika ta' Malta
   (Kawża C-508/08)
   (2009/C 32/28)
   Lingwa tal-kawża: Il-Malti
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: J. Aquilina, K. Simonsson, aġenti)
   
      Konvenuta: Ir-Repubblika ta' Malta
   Talbiet
   
               —
            
            
               tiddikjara li, billi ffirmat, mingħajr ma saret sejħa għal offerti minn qabel, kuntratt esklużiv ta' servizz pubbliku mal-kumpanija “Gozo Channel Company Ltd.” (GCCL), fis-16 ta' April 2004, ir-Repubblika ta' Malta naqset mill-obbligi tagħha taħt ir-Regolament tal-Kunsill Nru 3577/1992 (1) tas-7 ta' Diċembru 1992, li japplika l-prinċipju ta' liberta' li jiġu pprovduti servizzi għat-trasport marittimu fi ħdan l-Istati Membri, b'mod speċifiku l-Artikoli l u 4 tiegħu,
            
         
               —
            
            
               tikkundanna lir-Repubblika ta' Malta għall-ispejjeż.
            
         Motivi u argumenti prinċipali
   Biex ikunu jistgħu jipprovdu għal kuntratt eskluziv sabiex ikopri s-servizz marittimu bejn Malta u Għawdex, l-awtoritajiet Maltin għandhom ikunu f'pożizzjoni li juru li dan il-kuntratt huwa neċessarju sabiex jimponu l-obbligi ta' servizz pubbliku li huma jqisu neċessarji ħalli jiżguraw livell ta' servizz xieraq fir-rotta inkwistjoni, u li dan il-kuntratt huwa proporzjonat fid-dawl tal-għan imfittex.
   Filwaqt li l-Kummissjoni tirrikonoxxi mal-ewwel li servizz sodisfaċjenti huwa assolutament fundamentali għar-rotta bejn Malta u Għawdex, hija tikkonstata min-naħa l-oħra li f'dan il-każ l-awtoritajiet Maltin bl-ebda mod ma ressqu din il-prova: f'dan is-sens, huma lanqas fittxew li jistabbilixxu jekk operatur jew operaturi privati kinux lesti li jiżguraw dan is-servizz bl-istess kundizzjonijiet fuq bażi purament kummerċjali. Barra minn hekk, huma ma wrewx li l-esklużività mogħtija lil GCCL hija mezz xieraq u proporzjonat sabiex jintlaħaq dan il-għan.
   Barra min hekk, iċ-ċirkustanza li dan il-kuntratt ġie konkluż mingħajr ma qabel saret sejħa għal offerti Komunitarja miftuħa, intiża li tiżgura aċċess non-diskriminatorju għas-suq għal kull operatur interessat, tmur kontra r-rekwiżiti li jirriżultaw mir-Regolament Nru 3577/92.
   
      (1)  ĠU L 364, p. 7.